เมื่ออาทิตย์ที่แล้ว เป็นร้อนในที่ริมฝีปาก แล้วหนูไปกัดและเลียมันบ่อย มันเลยเป็นแผล ตอนนี้มันแผลเริ่มใหญ่ขึ้น บางทีขยับปากมากๆ เลือดไหลเยอะ (จะใช้ยาตัวไหนทาได้บ้างคะ) มันไม่หายซักที ขอบล่วงหน้านะคะ
สวัสดีค่ะ แผลร้อนในที่ริมฝีปากนั้นจริงๆไม่มีสาเหตุที่แน่ชัดค่ะ มักเกิดขึ้นมาเอง และหายไปได้เองภายใน 1-2 อาทิตย์ ปัจจัยกระตุ้นที่เป็นไปได้-ความเครียด การพักผ่อนไม่เพียงพอ-ได้รับบาดเจ็บในช่องปาก-รับประทานของร้อนหรือรสจัด-แพ้สารบางอย่างในยาสีฟัน-มีภาวะภูมิคุ้มกันต่ำ กรณีเป็นร้อนในเยอะๆและเกิดบ่อย-เป็นเริม-การมีประจำเดือนการดูแลตัวเองเบื้องต้น หลีกเลี่ยงการไปกัดหรือเลียที่บริเวณแผล รับประทานอาหารอ่อนๆไม่ร้อนจนเกินไป และอาหารรสจัด สามารถใช้ยาสเตียรอยด์ triamcinolone แบบที่สามารถใช้ป้ายปากได้ ลักษณะจะคล้ายๆยาสีฟัน ป้ายที่บริเวณแผลเช้าเย็น บ้วนปากและแปรงฟันด้วยน้ำสะอาด 2 ครั้งเช้าเย็นสังเกตอาการหากเจ็บแผลร้อนในมากจนรับประทานอาหารไม่ได้ แผลใหญ่ขึ้นเรื่อยๆ มีหนอง บวมแดงมาก อาจมีการติดเชื้อร่วมด้วย จำเป็นต้องไปพบแพทย์ที่รพ.เพื่อได้ยาฆ่าเชื้อหรือให้สารน้ำทางหลอดเลือดค่ะ